Llyfr Gweddi Gyffredin - Wicipedia

# Llyfr Gweddi Gyffredin

### Oddi wrth Wicipedia, y gwyddoniadur rhydd.

Y Llyfr Gweddi Gyffredin yw'r fersiwn Cymraeg o'r llyfr o weddïau ac adnodau a ddefnyddir yn amrywiol wasanaethau'r Eglwys Anglicanaidd, yn cynnwys Yr Eglwys yng Nghymru. Ymddangosodd y cyfieithiad cyntaf yn 1567 gan William Salesbury.

Cyfieithodd Salesbury y darnau litwrgïaidd o'r fersiwn Saesneg a geir yn The Book of Common Prayer, ond cyfieithodd y darnau ysgrythurol yn uniongrychol o'r testunau Beiblaidd gwreiddiol. Yr oedd eisoes wedi cyfieithu rhan o'r Book of Common Prayer a'i chyhoeddi yn 1551 dan yr enw Kynniver Llith a Ban.

Yn 1599 cafwyd argraffiad newydd gan yr Esgob William Morgan mewn Cymraeg llawer mwy dealladwy (diolch yn rhannol i ddiwygio orgraff unigryw Salesbury).

Cafywd argraffiad newydd arall yn 1620, yn ffrwyth gwaith gan y Dr John Davies (Mallwyd) yn bennaf, er iddo gael ei gyhoeddi dan enw yr Esgob Richard Parry. Yn 1710 cyhoeddodd Ellis Wynne argraffiad newydd yn ei dro.

Erbyn heddiw mae'r hen Lyfr Gweddi Gyffredin wedi cael ei ddisodli gan fersiynau newydd, ond mae'n dal i gael ei ddefnyddio'n achlysurol.

### [golygu] Darllen pellach

- Melville Richards a Glanmor Williams, Llyfr Gweddi Gyffredin 1567 (Caerdydd, 1965)

Wedi dod o "http://cy.wikipedia.org../../../l/l/y/Llyfr_Gweddi_Gyffredin_0df4.html"

Categorïau: Llyfrau Cymraeg | Llyfrau 1567 | Llyfrau 1599 | Llyfrau 1620 | Llyfrau 1710 | Cristnogaeth

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- Deutsch
- English
- Español
- Français
- Italiano
- 日本語
- 한국어
- ‪Norsk (bokmål)‬
- Português
- Română
- Svenska
- 中文